**2021. gada Valkas novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Valkas novada domē tika ievēlēti 15 deputāti. Vēlēšanās piedalijās 3 kandidātu saraksti, kas kopā sastāvēja no 46 kandidātiem.

Vēlēšanu norise
---------------

Valkas novadā atradās 7 vēlēšanu iecirkņi. Valkas pilsētā varēja nobalsot Pilsētas kultūras namā un Mūzikas skolā, Ērģemes pagastā varēja nobalsot Ērģemes pamatskolā, Kārķu pagastā varēja nobalsot Kārķu tautas namā, Valkas pagastā varēja nobalsot Lugažu muiža, Vijciema pagastā varēja nobalsot Vijciema tautas namā, bet Zvārtavas pagastā varēja nobalsot Zvārtavas pagasta pārvaldē, kas bija vienīgā vieta novadā, kur nebija iespējams piekļūt cilvēkiem ar kustību traucējumiem.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 12. aprīlī tika pārraidīts sižets par Valkas novadu, kurā tiek aptaujāti novada iedzīvotāji. Tā kā pēc 2021. gada administratīvi teritoriālās reformas tas kļuva par mazāko novads Latvijā pēc iedzīvotāju skaita, tas bija pirmais no apskatītajiem novadiem rubrikā. Kā lielāko problēmu iedzīvotāji norādīja darbavietu trūkumu, kā arī vēlējās ietvju remontus.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Valkas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Valkas novada administratīvajā teritorijā 90 dienas pirms vēlēšanu dienas, vai kuriem Valkas administratīvajā teritorijā piederēja nekustamais īpašums. Lai apliecinātu vēlētāja bija identitāti jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 12. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Vidzemes partija, Latvijas attīstībai | 18 | Vents Armands Krauklis | 1314 | 53,13% | 8 |
| 2 | Nacionālā apvienība "Visu Latvijai!"—"Tēvzemei un Brīvībai/LNNK" | 10 | Juris Žurovičs | 325 | 13,14% | 2 |
| 3 | Jaunā Vienotība, Latvijas Zemnieku savienība | 18 | Viesturs Zariņš | 790 | 31,95% | 5 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Vents Armands Krauklis | Vidzemes partija, Latvijas attīstībai |
| 2 | Maruta Stabulniece |
| 3 | Gita Avote |
| 4 | Jānis Anže |
| 5 | Agris Krastiņš |
| 6 | Vilmārs Vesingi |
| 7 | Aigars Roga |
| 8 | Andris Dainis |
| 9 | Viesturs Zariņš | Jaunā Vienotība, Latvijas Zemnieku savienība |
| 10 | Kristaps Sula |
| 11 | Sandra Pilskalne |
| 12 | Guntis Albergs |
| 13 | Dace Bašķe |
| 14 | Agnis Birkavs | Nacionālā apvienība "Visu Latvijai!"-"Tēvzemei un Brīvībai/LNNK" |
| 15 | Juris Žurovičs |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
3. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
4. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
5. ↑  «2021. gada 5. jūnijā notiks Pašvaldību vēlēšanas». *VALKA.LV*. Skatīts: 2021. gada 13. aprīlī.
6. ↑  «LTV raidījums "Tautas panorāma" viesojas Valkas novadā». *VALKA.LV*. 2021. gada 13. aprīlī. Arhivēts no oriģināla, laiks: 2021. gada 13. aprīlī. Skatīts: 2021. gada 13. aprīlī.
7. ↑  Aija Kinca. «VIDEO: «Tautas panorāma» Valkas novadā: Iedzīvotāji grib vairāk darbavietu un ietvju remontus». *lsm.lv* (LSM), 2021. gada 12. aprīlī. Skatīts: 2021. gada 23. aprīlī.
8. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
9. ↑  «Izlozēti Valkas novada pašvaldību vēlēšanu kandidātu sarakstu numuri». *VALKA.LV*. 2021. gada 12. aprīlī. Arhivēts no oriģināla, laiks: 2021. gada 13. aprīlī. Skatīts: 2021. gada 13. aprīlī.
10. ↑  Vidzemes partija, Latvijas attīstībai, aplūkots 2023. gada 27. februārī
11. ↑  Jaunā Vienotība, Latvijas Zemnieku savenība, aplūkots 2023. gada 27. februārī
12. ↑  Nacionālā apvienība "Visu Latvijai!"-"Tēvzemei un Brīvībai/LNNK", aplūkots 2023. gada 27. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |